Кристин Юрукова
Слънчоглед

chitanka.info

И аз като

слънчогледа

ще си взема

шапката

и ще тръгна

по къра —

скорци

да изхранвам,

лъчи

да оглаждам,

с дъха си

вятър да правя

на слънцето.

И да се въртя

около себе си.

Ако някому

съм пък притрябвала,

да пита мака в овразите —

в коя съм нива

пътепоказател

на птиците.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.